《请室病中咏怀》
明代·刘荣嗣

孤灯悄悄发皤皤，严柝声中学养疴。
不尽愁思供伏枕，将残岁月付流波。
桐归爨下能余几，鹤到笼开伤已多。
料理微生无著处，欲将因地问《维摩》。

作者简介：（?—约1635）广平府曲周人，字敬仲，号简斋。万历四十四年进士，历官工部尚书。崇祯六年，总督河道，用门客之说创挽河之议，别凿新河，起宿迁至徐州，分黄河水以通漕运。八年，以河工无效被劾得罪，下狱死。有《半舫集》。